CELEX: 22006D0786
Language: sl
Date: 2006-10-27 00:00:00
Title: 2006/786/ES: Sklep št. 4/2006 Odbora Skupnosti in Švice za zračni prevoz z dne 27. oktobra 2006 o spremembi Priloge k Sporazumu med Evropsko skupnostjo in Švicarsko konfederacijo o zračnem prevozu

17.11.2006   
            
            
               SL
            
            
               Uradni list Evropske unije
            
            
               L 318/42
            
         
      SKLEP št. 4/2006 ODBORA SKUPNOSTI IN ŠVICE ZA ZRAČNI PREVOZ
   
   z dne 27. oktobra 2006
   o spremembi Priloge k Sporazumu med Evropsko skupnostjo in Švicarsko konfederacijo o zračnem prevozu
   (2006/786/ES)
   ODBOR SKUPNOSTI IN ŠVICE ZA ZRAČNI PREVOZ JE –
   ob upoštevanju Sporazuma med Evropsko skupnostjo in Švicarsko konfederacijo o zračnem prevozu (1), v nadaljnjem besedilu „Sporazum“, in zlasti člena 23(4) Sporazuma –
   SKLENIL:
   Člen 1
   1.   Točki 4 (Varnost v zračnem prometu) Priloge k Sporazumu se po navedbi Uredbe Komisije (ES) št. 1701/2003 doda:
   
      „Št. 1702/2003
      Uredba Komisije (ES) št. 1702/2003 z dne 24. septembra 2003 o določitvi izvedbenih določb za certificiranje zrakoplovov in sorodnih proizvodov, delov in naprav glede plovnosti in okoljske ustreznosti ter potrjevanje projektivnih in proizvodnih organizacij.“
   
   Glede besedila Uredbe velja za namen Sporazuma naslednja prilagoditev:
   Člen 2 se spremeni:
   V odstavkih 3, 4, 6, 8, 10, 11, 13 in 14 se datum „28. septembra 2003“ nadomesti z besedilom „začetka veljavnosti Sklepa Odbora Skupnosti in Švice za zračni prevoz, ki v Prilogo k Sporazumu vključuje Uredbo (ES) št. 1592/2002“.
   2.   Točki 4 (Varnost v zračnem prometu) Priloge k Sporazumu se za vključitvijo iz člena 1(1) tega sklepa doda:
   
      „Št. 2042/2003
      Uredba Komisije (ES) št. 2042/2003 z dne 20. novembra 2003 o stalni plovnosti zrakoplovov in letalskih proizvodov, delov in naprav ter o potrjevanju organizacij in osebja, ki se ukvarjajo s temi nalogami.“
   
   3.   Točki 4 (Varnost v zračnem prometu) Priloge k Sporazumu se za vključitvijo iz člena 1(2) tega sklepa doda:
   
      „Št. 381/2005
      Uredba Komisije (ES) št. 381/2005 z dne 7. marca 2005 o spremembi Uredbe Komisije (ES) št. 1702/2003 o določitvi izvedbenih določb za certificiranje zrakoplovov in sorodnih proizvodov, delov in naprav glede plovnosti in okoljske ustreznosti ter potrjevanje projektivnih in proizvodnih organizacij.“
   
   4.   Točki 4 (Varnost v zračnem prometu) Priloge k Sporazumu se za vključitvijo iz člena 1(3) tega sklepa doda:
   
      „Št. 488/2005
      Uredba Komisije (ES) št. 488/2005 z dne 21. marca 2005 o taksah in dajatvah, ki jih obračunava Evropska agencija za varnost v letalstvu.“
   
   Člen 2
   Ta sklep se objavi v Uradnem listu Evropskih skupnosti in Uradni zbirki švicarske zvezne zakonodaje. Veljati začne prvi dan drugega meseca po dnevu sprejetja.
   
      V Bruslju, 27. oktobra 2006
      
         
            Za Skupni odbor
         
         
            Vodja delegacije Skupnosti
         
         Daniel CALLEJA CRESPO
         
         
            Vodja švicarske delegacije
         
         Raymond CRON
         
      
   
   
      (1)  UL L 114, 30.4.2002, str. 73.